שיחה:יצחק דה פינטו

message: אני בספק אם אמנם פינטו "לא הכחיש את טענותיו של וולטר, כי אם טען שהן קולעות אולי ליהודים האשכנזים" 
* הציטוט שהובא לא תומך בטענה מרחיקת הלכת שפינטו הסכים עם טענות וולטר. הוא רק מראה שהיהודים הפורטוגלים התבדלו מהאשכנזים והתנשאו עליהם.
* ההתנצלות של וולטר שבפסקה הבאה (שגיתי כשייחסתי את פשעי היחידים לעם שלם) גם היא לא מסתדרת. אם כל מה שפינטו אמר הוא שוולטר טעה בכך שייחס ליהודים מה שהיה צריך לייחס לאשכנזים בלבד, אז וולטר היה מתקן את דבריו ברוח זו (שגיתי כשייחסתי ליהודים כולם את פשעי האשכנזים). מן ההתנצלות משתמע שפינטו לא רק בידל את הספרדים מן האשכנזים, אלא גם טען שדבריו של וולטר הם הכללה לא צודקת באופן כללי, נכונים ליהודים מסוימים כפרטים אך לא לקבוצה כולה (גם לא לאשכנזים כולם). דב ט. - שיחה 10:07, 5 במאי 2015 (IDT)
replies: text: לא הצלחתי למצוא את הטקסט של פינטו לא במקור ולא בתרגום לעברית או אנגלית. דב ט. - שיחה 10:08, 5 במאי 2015 (IDT)
replies: text: :שלום! אין לי התנגדות שתשכתב את הקטע. לפי זכרוני, הוא נלקח (לפני כחמש שנים) מתוך פסקה דומה בערך על וולטר (ראה גרסה שקודמת ליצירת הערך על דה פינטו: כאן, תת סעיף "על יהדות ויהודים", ומתוך האינטרנט (אולי משהו דומה למוזכר כאן).  ‏Ovedc • שיחה • אמצו ערך יתום! 10:49, 5 במאי 2015 (IDT)
replies: text: :: מצאתי כאן תרגום לאנגלית, בספר שעוסק בהתכתבויות של וולטר עם משכילים יהודים, וכפי שצפיתי, מה שכתוב כאן אינו נכון.  החל בעמ' 33.

text: ::הטקסט די ארכני ברוח התקופה, עיקרי העמודים הראשונים הם:
*אין לתקוף אומה שלמה בגלל פרטים מסוימים או מעשים מסוימים ("האם ניתן להאשים את כל הצרפתים בטבח ליל ברתולומיאוס הקדוש?")
*היהודים שונים מארץ לארץ, ודומים לבני המקום ("כמו זיקית")
*היהודים הפורטוגלים והספרדים במיוחד הם אנשים משכילים ומצליחים, תורמים מאד לארצות שבהן הם חיים (הולנד במיוחד) ונבדלים מיהודים אחרים. זה נאמר כחיזוק לטענה שהיהודים אינם מקשה אחת, וכסתירה לטענת וולטר שהיהודים רק מזיקים לסובביהם ושונאים אותם.
*לגבי יהודי גרמניה ופולין, עמ' 40-41, דה פינטו כותב שהיהודים שם (בהערת שוליים - הוא מבחין בינם לבין יהודים אשכנזים בארצות המערב, שהם אנשי כבוד) נרדפים ומופלים, וחייהם קשים, ולכן אין להתפלא שטבעם האנושי נפגע. בהמשך הוא טוען שיש למחול להם על שגיאותיהם, ולשבח אותם על דבקותם במורשתם ועוז רוחם נוכח התלאות. מחיל גם על יהודי פולין וגרמניה את הטיעון הראשון - גם אם יש ביניהם "coiners" (מן ההקשר זה משהו שלילי, אולי זייפנים או קבצנים) הרי שרובם הגדול אינם כאלה ואסור להכליל מפרטים מסוימים על כלל הקבוצה.
*בהמשך יש התייחסות ספציפית למיני טענות של וולטר.

text: ::אני אנסה לשכתב בהמשך לפי רוח הדברים. דב ט. - שיחה 10:53, 5 במאי 2015 (IDT)
replies: text: :::תודה רבה על הרצון הטוב וההשקעה!  ‏Ovedc • שיחה • אמצו ערך יתום! 11:07, 5 במאי 2015 (IDT)
replies: text: ::::בשביל זה אנחנו פה! הוספתי הערת שוליים עם הפנייה לטקסט המקורי ב-PDF, ואזכור של הספר שבו הוא נכלל, אני לא בטוח שזו הצורה האידאלית. דב ט. - שיחה 11:29, 5 במאי 2015 (IDT)
thread_title: ההתכתבות עם וולטר

message: יש קשר למשפחת פינטו הידועה? עד כמה שאני זוכר בקטגוריות של משפחה מביאים רק אנשים מאותה משפחה מפורסמת ולא רק כי השמות משפחה דומים Dafuki - שיחה 03:37, 28 ביוני 2016 (IDT)
thread_title:  תגית משפחת פינטו 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.ogusta.com/pleasures.php?itid=1137 נמצא כקישור שבור. מומלץ להוסיף https://web.archive.org/web/20190106104431/http://www.ogusta.com/pleasures.php?itid=1137 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 05:26, 16 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022) 

message: //, האם מופיע במקורות בעברית תחת השם יצחק? תודה --David.r.1929 - שיחה 18:49, 4 בפברואר 2023 (IST)
replies: text: כן. למשל בספר של מרכז שזר, וכך הוא מופיע גם בספריה הלאומית. Kershatz - שיחה 19:54, 4 בפברואר 2023 (IST)
replies: text: :תודה --David.r.1929 - שיחה 20:24, 4 בפברואר 2023 (IST)
thread_title:  שאלה